महारास्ट्र , फेब्रुवारि 20 :  सा - सान्जा ओनसोलफोराव थानाय गुबुन गुबुन हादोरसाफोरनि सा 10 लाइमोन आयजोफोरा उट्टर प्रदेस आरो महारास्ट्र हादोरसाफोरनि सिङाव थानाय नयदा आरो पुने पुलिसनि आखायाव दं आरो बिथांमोनहा गावसोरखौ बक ' नानै लाइनो थाखाय सा - सान्जा ओनसोलनि साखि नागिरगासिनो दं । खौरां मोन्नाय बादिब्ला हिन्जावसाफोरा गुबुन गुबुन दाय ( Criminal Case )  थानायनि थाखाय थांनाय दान मोनसे सिगांनिफ्रायनो पुलिसनि आखायाव थाबोनो गोनां जादों । दिल्लीनि स्पेसियेल पुलिस कमिसनार रबिन हिबु , जाय बिथांआ सा - सान्जा ओनसोलाव थानाय अरुनाछल प्रदेस हादोरसानि गिबिसिन IPS ऑफिसार , बिथांआ फोरमायहरोदि , सा 8 लाइमोन आयजोफोरा उट्टर प्रदेसनि नयदा पुलिस थानायाव दं आरो सा 2 लाइमोन आयजोफोरा महारास्ट्र हादोरसायानि सिङाव थानाय पुने पुलिसनि आखायाव दं । IPS रबिन हिबु बिथांआ फोरमायबावोदि , हेफाजाब होगिरि बिजिरगिरिफोरा बिथांमोनि केसखौ लानानै बिजिरसालिआव नांबोगासिनो दं , नाथाय सा - सान्जा ओनसोलाव थानाय हादोरसाफोरनिफ्राय साखि ( Bailers )  नांगौ ।  हिबु बिथांआ सा - सान्जा ओनसोलनि सुबुंफोरनिसिम खावलायहरनानै बुङोदि , जों हाजो ओनसोलाव थानाय बिथांमोनि बिमा - बिफाफोरजों सावरायहरनो नाजादों , नाथाय बिथांमोनहा जोबोद दुखुथिया नखरनि , रोंगौथि गोयै आरो गौथौ गामिफोराव थानायनि थाखाय खौरां लानो हायाखै , बिथांमोनहा रावनिबो हेफाजाब गोयै आरो नासयजानाय जानानै दं "  होन्ना बिथांआ लिरदोंदि , " Any one in Noida and Pune , please inbox me at 9810083486 by WhatsApp , " 
सा - सान्जा ओनसोलनि सा 10 लाइमोन आयजोफोरा नयडा आरो पुने पुलिसनि आखायाव दं